Կոռնեյ Չուկովսկի

Կոռնեյ Իվանովիչ Չուկովսկի (, իսկական անունը՝ Նիկոլայ Վասիլևիչ Կոռնեյչուկով [Николай Васильевич Корнейчуков], ), ռուս խորհրդային արձակագիր, բանաստեղծ, քննադատ, գրականագետ, մանկագիր, լրագրող, թարգմանիչ։ Բանասիրական գիտությունների դոկտոր (1957)։ Օքսֆորդի համալսարանի գրականության պատվավոր դոկտոր (1962-ից)։

Գրողներ Նիկոլայ Չուկովսկու և Լիդիա Չուկովսկայայի հայրն է։

Գործունեություն, ստեղծագործություններ 
Գրել է հուշագրություններ, գրական ակնարկներ, գրականագիտական աշխատություններ («Չեխովից մինչև մեր օրերը» (1908), «Դեմքեր ու դիմակներ» (1914), «Նեկրասովի վարպետությունը» (1952), «Լենինյան մրցանակ» (1962), «Ժամանակակիցներ» (1962), «Չեխովի մասին» (1967), Շերլոք Հոլմսի մասին)։

Չուկովսկին առավել հռչակված է իբրև մանկագիր («Չոփ-չոփ արա», 1923, հայ. հրատ. 1955, «Խավարասեր հսկան», 1923, «Այբոլիտ», 1929, հայ. հրատ. «Բժիշկ Այբոլիտ», 1938, «Փոքրիկ երեխաներ», 1928, հետագայում՝ «Երկուսից մինչև հինգ», 1970, «Բիբիգոնի արկածները», 1945, հայ. հրատ. 1972 և այլն)։ Չուկովսկու մանկական չափածո ստեղծագործությունները գրված են խաղի ձևով, հնչուն հանգերով, ուրախ, անմիջական տրամադրությամբ և ունեն հետաքրքրաշարժ սյուժեներ։

Ռուսերեն է թարգմանել Ուոլթ Ուիթմենի «Խոտի տերևներ» (1907)։

Պարգևատրվել է Լենինի, Աշխատանքային կարմիր դրոշի 3 շքանշաններով։

Ծանոթագրություններ 

Ռուս արձակագիրներ
Ռուս բանաստեղծներ
Ռուս գրականագետներ
Մանկագիրներ այբբենական կարգով
Բանասիրական գիտությունների դոկտորներ
Սանկտ Պետերբուրգ քաղաքում ծնվածներ
ԽՍՀՄ գրողների միության անդամներ
Գրական կեղծանուններով հայտնի հեղինակներ
Խորհրդային մանկագիրներ
20-րդ դարի բանաստեղծներ
Պերեդելկինոյի գերեզմանատանը թաղվածներ
Ռուս թարգմանիչներ
Ռուս լրագրողներ
Խորհրդային բանաստեղծներ
Խորհրդային թարգմանիչներ
Խորհրդային լրագրողներ
Սանկտ Պետերբուրգի պետական համալսարանի շրջանավարտներ
Ռուս հրապարակախոսներ
20-րդ դարի տղամարդ գրողներ
Խորհրդային տղամարդ գրողներ
Խորհրդային հուշագիրներ
20-րդ դարի ռուս բանաստեղծներ
Բանաստեղծներ այբբենական կարգով